[{"text_idx": "#000006", "text": "Islandlane, kes on pa\u0308rit ta\u0308ielikust ka\u0308sipalliperest, kus mo\u0303lemad vanemad olid treenerid, jo\u0303udis Eesti meistriliigas, karikavo\u0303istlustel ja Balti liigas pidada HC Tallinna eest 7 ma\u0308ngu ja visata nendes 13 va\u0308ravat. Enne kui vigastused hakkasid Laxdali karja\u0308a\u0308ri segama jo\u0303udis mees muuseas juunioride maailmameistrivo\u0303istlustel oma riiki esindada ning Euroopa tippklubi Fu\u0308chse Berlini juures testimisel ka\u0308ia."}, {"text_idx": "#000007", "text": "Viimased aastad on mees vedanud oma firmat ning kuna tema to\u0308o\u0308kohustused teda palju Eestisse to\u0303id, otsustad mees mo\u0303ned kuud tagasi vabatahtlikkuse korras liituda HC Tallinna vo\u0303istkonnaga. \u201cMulle meeldis va\u0308ga HC Tallinna filosoofia ning otsustasin ka nende sa\u0308rgi ma\u0308ngudes selga to\u0303mmata,\u201d u\u0308tles Dadi novembri keskpaigas. Kahjuks aga need samad u\u0308lesanded, mis islandlase siia to\u0303id, viivad teda ka uutele jahimaadele."}, {"text_idx": "#000008", "text": "\u201cKahjuks ma ei suutnud HC Tallinnale piisavalt aega ja energiat pu\u0308hendada ning seeto\u0303ttu jo\u0303udsime kokkuleppele, et lo\u0303petame oma koosto\u0308o\u0308. Olen la\u0308hitulevikus taas Eestist minema kolimas.\u201d lisas Laxdal uue aasta alguses. \u201cMulle va\u0308ga meeldisid ma\u0308ngud Balti liigas, kus iga vastane oli minu jaoks uus ja u\u0308llatav. Loomulikult oleksin soovinud siin kauem olla ja na\u0308idata oma kogu potentsiaali ka\u0308sipallurina, kuid kahjuks teised asjad segasid mul seda tegemast.\u201d"}, {"text_idx": "#000010", "text": "\u201cMeil oli islandlasega esimene kontakt juba eelmisel suvel. Nu\u0308u\u0308d kui mees asus to\u0308o\u0308kohustuse to\u0303ttu Eestis, oli meil va\u0308ga hea meel, et nii suurte rahvusvaheliste kogemustega mees meile vabatahtlikult appi tuleb. Meil oli Dadiga algusest peale kokkulepe, et ta ma\u0308ngib meil nii kaua, kui meie po\u0303hima\u0308ngujuht Uku-Tanel Laast, kellele andsime ka\u0308sipallist kuueks kuuks vaheaasta, platsile naaseb.\u201d kommenteeris HC Tallinna treener Risto Lepp. \u201cKuigi nu\u0308u\u0308d viivad to\u0308o\u0308kohustused mehe taas Eestist minema oleme talle va\u0308ga ta\u0308nulikud, et ta meile appi tuli. Laxdal oli inimesena alati va\u0308ga meeldiv ning omavaheline suhtlus oli va\u0308ga lihtne.Ta andis endast alati parima ning meie noored said trennides na\u0308ha rahvusvahelist taset.\u201d"}, {"text_idx": "#000012", "text": "Uute liikmete vastuvo\u0303tt ja noortegruppide treeningajad 2022/23"}]